CELEX: 62021TN0183
Language: sl
Date: 2021-04-07 00:00:00
Title: Zadeva T-183/21: Tožba, vložena 7. aprila 2021 – QP in drugi/Svet in drugi

7.6.2021   
            
            
               SL
            
            
               Uradni list Evropske unije
            
            
               C 217/51
            
         
      Tožba, vložena 7. aprila 2021 – QP in drugi/Svet in drugi
      (Zadeva T-183/21)
      (2021/C 217/67)
      Jezik postopka: francoščina
      
         Stranke
      
      
         Tožeče stranke: QP in 15 drugih tožečih strank (zastopnik: N. de Montigny, odvetnica)
      
         Tožene stranke: Svet Evropske unije, Evropska komisija, Evropska služba za zunanje delovanje (ESZD) in Eulex Kosovo
      
         Predlogi
      
      Tožeče stranke Splošnemu sodišču predlagajo, naj:
      primarno:
      
                  —
               
               
                  kar zadeva delovno razmerje:
                  
                              —
                           
                           
                              za vse tožeče stranke:
                              
                                          —
                                       
                                       
                                          pogodbena razmerja tožečih strank preoblikuje v pogodbe o zaposlitvi za nedoločen čas;
                                       
                                    
                                          —
                                       
                                       
                                          toženim strankam naloži, naj tožečim strankam plačajo odškodnino zaradi nevključenosti v nacionalni sistem socialne varnosti, ki naj se določi na podlagi veljavne zakonodaje;
                                       
                                    
                                          —
                                       
                                       
                                          toženim strankam naloži plačilo obresti na te zneske;
                                       
                                    
                                          —
                                       
                                       
                                          strankam določi rok za določitev navedene odškodnine, ki mora biti ugotovljena na podlagi zakonodaje, veljavne na tem področju, v skladu z načeli, ki jih bo sodeči senat Splošnega sodišča določil v odločbi, ki jo mora izdati;
                                       
                                    
                        
                              —
                           
                           
                              za tožeče stranke, katerih pogodbeno razmerje se je končalo z enostransko odločbo toženih strank:
                              
                                          —
                                       
                                       
                                          toženim strankam naloži plačilo nadomestila za čas odpovednega roka:
                                          
                                                      —
                                                   
                                                   
                                                      za tožečo stranko QP: 42 092,50 EUR,
                                                   
                                                
                                                      —
                                                   
                                                   
                                                      za tožečo stranko QT: 69 880,54 EUR,
                                                   
                                                
                                                      —
                                                   
                                                   
                                                      za tožečo stranko QU: 53 749,17 EUR,
                                                   
                                                
                                                      —
                                                   
                                                   
                                                      za tožečo stranko QV: 57 159,69 EUR,
                                                   
                                                
                                                      —
                                                   
                                                   
                                                      za tožečo stranko QY: 63 298,15 EUR,
                                                   
                                                
                                                      —
                                                   
                                                   
                                                      za tožečo stranko RB: 55 303,02 EUR,
                                                   
                                                
                                                      —
                                                   
                                                   
                                                      za tožečo stranko RD: 55 373,64 EUR,
                                                   
                                                
                                                      —
                                                   
                                                   
                                                      za tožečo stranko RF: 40 201,21 EUR;
                                                   
                                                
                                    
                                          —
                                       
                                       
                                          toženim strankam naloži, naj vsaki od teh tožečih strank plača odškodnino zaradi nezakonite odpovedi delovnega razmerja, ki je ex aequo et bono ocenjena na 12.500 EUR za vsako leto delovne dobe:
                                       
                                    
                                          —
                                       
                                       
                                          toženim strankam naloži, naj vsaki od tožečih strank QP, QR, QS, QT, QU, QV, QW, QY, QZ, RA, RB, RC, RD in RE izplača razliko premalo izplačanega dohodka od datuma spremembe plačnega razreda od 1. septembra 2012 dalje;
                                       
                                    
                                          —
                                       
                                       
                                          toženim strankam naloži plačilo obresti na te zneske;
                                       
                                    
                        
            
                  —
               
               
                  kar zadeva druge pravice:
                  
                              —
                           
                           
                              ugotovi, da bi morale biti tožeče stranke zaposlene kot začasni uslužbenci katere od prvih treh toženih strank, in da so prve tri tožene stranke tožeče stranke obravnavale nezakonito in diskriminatorno, in to brez objektivne utemeljitve, v zvezi z njihovimi dohodki, pokojninskimi pravicami in s tem povezanimi ugodnostmi ter v zvezi z jamstvom poznejše zaposlitve;
                           
                        
                              —
                           
                           
                              prvim trem toženim strankam naloži, naj vsaki tožeči stranki plačajo odškodnino za škodo, nastalo zaradi neuporabe dohodkov, pokojninskih pravic, nadomestil in ugodnosti na podlagi Pogojev za zaposlitev drugih uslužbencev Evropske unije kot posledice nezakonitega različnega obravnavanja;
                           
                        
                              —
                           
                           
                              toženim strankam naloži plačilo obresti na te zneske;
                           
                        
                              —
                           
                           
                              strankam določi rok, v katerem je treba ovrednotiti te odškodnine ob upoštevanju razreda in stopnje, v katere bi bilo treba tožeče stranke razporediti ob zaposlitvi, povprečnega plačnega napredovanja, razvoja njihove poklicne poti, nadomestil, ki bi jih morale prejemati iz naslova pogodb začasnega uslužbenca, ter te rezultate primerjati z dohodki, ki so jih tožeče stranke dejansko prejele.
                           
                        
            podredno:
      
                  —
               
               
                  prvim trem toženim strankam naloži, naj tožečim strankam plačajo odškodnino iz naslova njihove nepogodbene odgovornosti kot posledico nespoštovanja temeljnih pravic tožečih strank, ocenjeno ex aequo et bono na 20.000 EUR za vsako leto delovne dobe;
               
            
                  —
               
               
                  toženim strankam naloži plačilo obresti na te zneske;
                  toženim strankam naloži plačilo stroškov.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo sedem razlogov.
      
                  1.
               
               
                  Prvi tožbeni razlog: zloraba pravic v zvezi z uporabo zaporednih pogodb o zaposlitvi za določen čas in kršitev načela sorazmernosti. Tožeče stranke se sklicujejo na uporabo veljavnega materialnega prava za njihove pogodbe in zahtevajo, naj se njihove pogodbe o zaposlitvi znotraj institucij preoblikujejo v pogodbe o zaposlitvi za nedoločen čas ter retroaktivno plačilo njihovih socialnih pravic, za nekatere od njih pa tudi plačilo nadomestila za čas odpovednega roka.
               
            
                  2.
               
               
                  Drugi tožbeni razlog: kršitev načel enakega obravnavanja in prepovedi diskriminacije. Tožeče stranke menijo, da je pravni okvir, ki so ga tožene stranke uvedle v zvezi s sklepanjem posamičnih mednarodnih pogodb o zaposlitvi, na eni strani diskriminatoren glede na pogoje za zaposlitev drugih uslužbencev Unije, na drugi strani pa nejasen in navsezadnje v nasprotju s pravili evropskega javnega reda, vključno z vrednotami in načeli iz Listine Evropske unije o temeljnih pravicah.
               
            
                  3.
               
               
                  Tretji tožbeni razlog: kršitev pravice do izjave.
               
            
                  4.
               
               
                  Četrti tožbeni razlog: pravna negotovost in kršitev pravice do dobrega upravljanja.
               
            
                  5.
               
               
                  Peti tožbeni razlog: kršitev načela posvetovanja s predstavniki zaposlenih.
               
            
                  6.
               
               
                  Šesti tožbeni razlog: kršitev Evropskega kodeksa dobrega ravnanja javnih uslužbencev.
               
            
                  7.
               
               
                  Sedmi tožbeni razlog: kršitev pravice do prostega gibanja delavcev.